Kensonenn huged dre strakal
Unan eus ar c'hensonennoù e taolennoù ofisiel al lizherenneg fonetikel etrebroadel ganti un arouezenn ispisial eo ar gensonenn huged dre strakal treuzskrivet [qʼ] hervez reolennoù al LFE, ganti an niverenn dave 111 + 401 (sin diakritek).

Divouezh eo an holl gensonennoù dre strakal.

Skouerioù
Ur gensonenn dre strakal
Kavet e vez ur gensonenn huged dre strakal plaen en darn vrasañ eus ar yezhoù bizkaokazek, ar yezhoù sukaokazek, e yezhoù atabaskek 'zo hag ivez en itelmeneg, e ketchwaeg hag en aymareg, d.s.:
Itelmeneg: skrivet ӄ', d.s. ӄ'ил'хч [] mont kuit;
Jorjieg: skrivet ყ, d.s. ტყავი [] kroc'hen.
Tahlteg (tahltan): [] dor.

Div gensonenn dre strakal
En darn vrasañ eus ar yezhoù salichek, an tlingiteg, an adigeg hag ar c'habardeg e vez enebiet ur gensonenn huged dre strakal plaen ouzh ur gensonenn huged dre strakal gweuzet, d.s.:
Klallameg: wəq̕ə́q̕ [] touseg kv. sq̕ʷúŋi(ʔ) [] penn;
Lezgieg: skrivet кь ha кьв, d.s. кьакьан [] uhel kv. кьвех [] $groin.
Salicheg North Straits: skrivet K ha K̴, d.s. KEYOṮEN [] melc'hwdenn kv. SK̴EḰĆES [] vaccinium parvifolium (gwezenn).

En ac'hvac'heg (akhvakh) e vez graet un diforc'h etre kensonennoù huged dre strakal stign ha laosk, d.s. [] soubenn kv. [] kribenn ar c'hilhog.

Teir c'hensonenn dre strakal
Abc'hazeg: enebiet e vez kensonenn huged dre strakal plaen, staonekaet ha gweuzet skrivet ҟ ҟь ҟə, d.s. аҟаҧшь [] ruz, -ҵəҟьа [] moarvat (ul lostger verbel), Аҟәа [] Souc'houmi.

Pemp kensonenn dre strakal
Oubic'heg: unan eus ar c'hensonennoù kavet ar stankañ er yezh-mañ eo ar gensonenn huged dre strakal plaen dre ma vez implijet el lostger // a dalvez evit merkañ an amzer-dremenet. Gant an oubic'heg e vez enebiet ar gensonenn huged dre stakal plaen ouzh ur gensonenn staonekaet, gweuzet hag ivez gourlañchennekaet, d.s. [] hen lâret a reas, [] bihan ha ront, [] tapout, [] chaokat, [] mougev.

Gwelit ivez:
 Kensonenn
 Kensonenn huged
 Kensonenn dre strakal
 Kensonenn divouezh

Kensonennoù dre strakal
Kensonennoù huged